**ATÂT DE SINGUR**

*Irimescu Daniel*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Atât de singură rămâi

Privind din urmă-mi pasul,

Printre suspine și nevoi,

Ce ți-au uscat și glasul.

Din când în când mă mai întorc

Din cer, pe-un vechi drumeag

Și-n ochii-ți plânși, parcă revăd,

Cum mă aștepți la tine-n în prag.

M-aș scoborî să te-mpresor

Cu brâu de Lună plină,

Și cu-un sărut de veșnic foc,

Să te prefac, Lumină!

Și-n calea mea vreau să te țin

Să-mi lumini’ timpul nesfârșit!

Când obosit de-atâta drum,

O clipă cred că s-a sfârșit!

Rog tainic cerul să-mi dezlege

Strânsoarea ce m-a țintuit,

În lumea-mi veșnică și rece

Unde hazardu-am biruit.

Mă sting încet de-atâta dor

În fiecare răsărit,

Ce mă ascunde de-al tău ochi,

Ca să mă nasc în asfințit.

Rup depărtarea ce mă ține

Pe harta inimii stingher,

Cu patima ce mă aprinde,

Să ard în focu-ți efemer.

Și mistuit de-a ta iubire

Pătrund al vieților mister,

Iar din cenușa ce-mi rămâne

Să-nviu la braț cu tine-n cer.

Atât de singur nu mai vreau

Să-mi depăn nemurirea,

Mai bine bat la porți de rai,

Gustându-ti blând iubirea.